საინფორმაციო შეხვედრა - Erasmus+ გაცვლითი პროექტები
2015-10-15 14:00 (Asia/Dubai)
15 ოქტომბერს, ხუთშაბათს, 14:00 საათზე, ილიას სახელმწიფო უნივერსიტეტის A 101 აუდიტორიაში გაიმართება საინფორმაციო შეხვედრა Erasmus+ კონკურსების შესახებ. აღნიშნული კონკურსი გულისხმობს ბაკალავრების, მაგისტრანტების, დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების უმაღლეს სასწავლებლებში.
დამატებითი კითხვების შემთხვევაში მიმართეთ ილიას სახელმწიფო უნივერსიტეტის საგარეო ურთიერთობების სამსახურს.
საკონტაქტო ინფორმაცია:
მისამართი ქ. ჩოლოყაშვილის გამზ. №3/5
ტელ:2 14 13 88
ელფოსტა: erasmusplus@iliauni.edu.ge
შეხვედრის დრო: 15 ოქტომბერი, 14:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

ილიაუნის ლიტერატურულ კლუბში - შეხვედრა მერაბ ფიფიასთან
2015-10-15 19:00
15 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი გიწვევთ შეხვედრაზე მთარგმნელ მერაბ ფიფიასთან. სტუმარი ისაუბრებს თავის პირველ თარგმანებზე, თარგმანის პროცესსა და სირთულეებზე, წლევანდელ თარგმანებსა და სამომავლო გეგმებზე. მთარგმნელი ძირითადად ერიკ ემანუელ შმიტის ტექსტებს მიმოიხილავს, რომლის 15 ნაწარმოებიც თარგმნა.
მერაბ ფიფიას ასევე თარგმნილი აქვს დავიდ ფონკინოსის, ამელი ნოტომის, ჟიულ ვერნის, მიშელ უელბეკის, სალვადორ დალის, დანიელ პენაკის, რომენ გარის, მარგერიტ დიურასის, ჟოზეფ კესელის და ანტუან დე სენტ-ეგზიუპერის ნაწარმოებები.
დრო: 15 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ტექნოლოგიების კომერციალიზაციის ოფისის კვლევის შედეგების პრეზენტაცია
2015-10-16 16:00
16 ოქტომბერს, 16:00 საათზე , ილიას სახელმწიფო უნივერსიტეტის G 106 აუდიტორიაში ტექნოლოგიების კომერციალიზაციის ოფისის წარმომადგენლები ილიას სახელმწიფო უნივერსიტეტის საბუნებისმეტყველო მეცნიერებებისა და საინჟინრო ფაკულტეტის თანამშრომლებსა და დოქტორანტებს გააცნობენ ინტელექტუალური საკუთრების მართვის ძირითად პრინციპებს და ტექნოლოგიების კომერციალიზაციის ოფისის მიერ ჩატარებული საჭიროებათა კვლევის შედეგებს.
დრო: 16 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)

ილიაუნის შედარებითი ლიტერატურის ინსტიტუტის მე-6 კონფერენცია: ”ლიტერატურა მონოკულტურულ / მულტიკულტურულ საზოგადოებაში”
2015-10-19 10:00
19-20 ოქტომბერს, 10:00 საათზე, ილიას სახელმწიფო უნივერსიტეტის A 101 აუდიტორიაში ჩატარდება ილიაუნის შედარებითი ლიტერატურის ინსტიტუტის მე-6 კონფერენცია: ”ლიტერატურა მონოკულტურულ/მულტიკულტურულ საზოგადოებაში”. კონფერენციაზე მონაწილეობას მიიღებენ პროფესორები როგორც ილიას სახელმწიფო უნივერსიტეტიდან, ასევე საქართველოს სხვა უნივერსიტეტებიდან. კონფერენციაზე მოხსენებებით წარდგება ამერიკის კათოლიკური უნივერსიტეტის (ვაშინგტონი, აშშ) პროფესორი, კლაუს რინი.
დრო: 19-20 ოქტომბერი, 10:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
კონფერენციის სრული პროგრამა იხილეთ აქ.

CITES-ის გენერალური დირექტორის, ჯონ ე. სკანლონის, საჯარო ლექცია: CITES და ველური ბუნებით ვაჭრობა - რა არის CITES და როგორ მუშაობს ის
2015-10-19 14:00
19 ოქტომბერს, 14:30 საათზე, ილიას სახელმწიფო უნივერსიტეტის G 106 აუდიტორიაში CITES-ის ( „გადაშენების პირას მყოფი ველური ფაუნისა და ფლორის სახეობებით საერთაშორისო ვაჭრობის შესახებ” საერთაშორისო კონვენცია) გენერალური დირექტორი, იურისტი ჯონ ე. სკანლონი წაიკითხავს საჯარო ლექციას თემაზე:”CITES და ველური ბუნებით ვაჭრობა – რა არის CITES და როგორ მუშაობს ის”. ლექციის დასრულების შემდგომ ჯონ ე. სკანლონს მიენიჭება ილიას სახელმწიფო უნივერსიტეტის საპატიო დოქტორის წოდება.
ჯონ ე. სკანლონის შესახებ დამატებითი ინფორმაციისათვის ეწვიეთ ბმულს.
დრო: 19 ოქტომბერი, 14:30 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)

ესაუბრე არასრულწლოვან დამნაშავეს - ინსტალაცია ილიაუნიში
2015-10-19 14:00
19 ოქტომბერს, 14:00 საათზე, ილიას სახელმწიფო უნივერსიტეტში დაგეგმილია ერთგვარი ინსტალაცია, კერძოდ, განთავსდება ციხის პაემნების ოთახის იდენტური ოთახი, რომელშიც დამონტაჟებული იქნება კამერა. ნებისმიერ მსურველს საშუალება ექნება, კამერის წინ ელაპარაკოს ვირტუალურ არასრულწლოვან დამნაშავეს, გაუზიაროს თავისი ცხოვრებისეული გამოცდილება; გაუმხილოს, თავად რა პრობლემები ჰქონია ცხოვრებაში და როგორ გადაულახავს ისინი; როგორია სწავლის პროცესი ილიას სახელმწიფო უნივერსიტეტში და, ზოგადად, რა ინტერესები აქვს დღევანდელ ახალგაზრდობას. ჩანაწერები დამუშავდება და შემდეგ რეალურ არასრულწლოვან დამნაშავეებს გადაეცემა. ვიდეომიმართვების ნაწილს კი იუსტიციის მინისტრი გამოიყენებს ილიას სახელმწიფო უნივერსიტეტში ვიზიტისას, რომელიც უახლოეს მომავალში შედგება. იუსტიციის მინისტრი პირადად წარადგენს არასრულწლოვანთა მართლმსაჯულების კოდექსს – სრულიად ახალ მიმართულებას ქართულ სამართალში, რომელიც იუსტიციის სამინისტროს ინიციატივით შეიქმნა. ეს არის ერთგვარი სოციალური პროექტი, რომელიც დაეხმარება არასრულწლოვან დამნაშავეებს, თავი იგრძნონ საზოგადოების ნაწილად, ამიტომ თითოეული სტუდენტის ჩართულობა ამ პროექტში ძალიან მნიშვნელოვანია.

ამერიკელი პროფესორის, კლაუს რინის, მოხსენება თემაზე: მულტიკულტურალიზმი და ტრანსკულტურული ერთიანობის პრობლემა
2015-10-19 18:00
19 ოქტომბერს, ორშაბათს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის შედარებითი ლიტერატურის ინსტიტუტი გიწვევთ შედარებითი ლიტერატურის მე-6 კონფერენციის – ლიტერატურა მონოკულტურულ / მულტიკულტურულ საზოგადოებაში– პლენარულ მოხსენებაზე: ”მულტიკულტურალიზმი და ტრანსკულტურული ერთიანობის პრობლემა”. მოხსენებას წაიკითხავს ამერიკის კათოლიკური უნივერსიტეტის პოლიტიკის პროფესორი, კლაუს რინი (ვაშინგტონი, აშშ).
კლაუს რინის კვლევები ინტერდისციპლინარულია და მოიცავს: პოლიტიკასა და კულტურას, პოლიტიკასა და ეთიკას, ისტორიულ ცნობიერებას, ეპისტემოლოგიას, დასავლური პოლიტიკური აზროვნების ისტორიას, კონსერვატიზმს, ლიბერალიზმს, კონსტიტუციოინალიზმს. ის არის ჰუმანიტარულ მეცნიერებათა ნაციონალური ინსტიტუტის თანადამფუძნებელი და დირექტორი. ინსტიტუტი იკვლევს ცივილიზაციის მორალურსა და კულტურულ საფუძვლებს. კლაუს რინი სამეცნიერო ჟურნალის, Humanitas-ის, რედაქტორია.
მოდერატორი: პროფ. პაატა ჩხეიძე
დრო: 19 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

შედარებითი ლიტერატურის მე-6 კონფერენციის ფარგლებში: ვებგვერდის პრეზენტაცია
2015-10-20 18:00
20 ოქტომბერს, სამშაბათს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის შედარებითი ლიტერატურის ინსტიტუტი, შედარებითი ლიტერატურის მე-6 კონფერენციის – ლიტერატურა მონოკულტურულ / მულტიკულტურულ საზოგადოებაში – ფარგლებში, გიწვევთ ვებგვერდის პრეზენტაციაზე.
ვებგვერდი www.modernism.ge წარმოადგენს ახალ, მდიდარ რესურსს, რომელიც ციფრულ ფორმატში გვაცნობს ქართული მოდერნიზმის/ავანგარდის და საქართველოს დემოკრატიული რესპუბლიკის პერიოდის თბილისის მულტიკულტურული ავანგარდის მემკვიდრეობას.
მასალების დიდი ნაწილი დაცულია თბილისში, იოსებ გრიშაშვილის ბიბლიოთეკა-მუზეუმში (დირექტორი ნოდარ გრიგოლაშვილი).
ვებგვერდის შემქმნელები, ხელოვნებათმცოდნეობის დოქტორები – ნანა ყიფიანი, მზია ჩიხრაძე, თეა ტაბატაძე, ისაუბრებენ თემაზე: ”თბილისის მულტიკულტურული ავანგარდი”.
დრო: 20 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ილიაუნის სამეცნიერო კაფეში: შეხვედრა მოგზაურებთან The Pilgreens
2015-10-20 19:00
20 ოქტომბერს, სამშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე უმასპინძლებს მოხალისეებს The Pilgreens, რომლებიც მსოფლიოში კლიმატური ცვლილებების შესახებ ცნობიერების ამაღლების მიზნით მოგზაურობენ აზიიდან ევროპამდე.
The Pilgreens-ის მიზანია, აჩვენონ საზოგადოებას მზის ენერგიის დადებითი მხარეები და მისი გამოყენების პერსპექტივები. ამიტომ ისინი მზის და ელექტროენერგიაზე მომუშავე უცნაური ტრანსპორტით, Tuk-Tuk-ით მოგზაურობენ ტაილანდიდან საფრანგეთისკენ.
მათი საბოლოო დანიშნულების ადგილი არის პარიზი, სადაც 2015 წლის დეკემბერში გაიმართება COP21 – გაეროს კონფერენცია კლიმატის საკითხებზე.
გზად ისინი გაივლიან 15 ქვეყანას, დაფარავენ 22 000 კილომეტრს და გამართავენ შეხვედრებს უნივერსიტეტებში მზის ენერგიასთან და კლიმატის ცვლილებებთან დაკავშირებულ საკითხებზე.
The Pilgreens-ის წარმომადგენლები 20 ოქტომბერს ილიაუნის სამეცნიერო კაფის ფარგლებში შეხვდებიან დაინტერესებულ სტუდენტებსა და მკვლევარებს და გაუზიარებენ მათ საკუთარ გამოცდილებას.
აღნიშნული პროექტის შესახებ დეტალური ინფორმაცია იხილეთ ბმულზე: http://the-pilgreens.com
შეხვედრის დრო: 20 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)
დასწრება თავისუფალია.

რატი ამაღლობელის “სიტყვის სახელოსნო” : ”ვეფხისტყაოსანი” და მარადქალურობის იდეა
2015-10-21 19:00
21 ოქტომბერს, ოთხშაბათს, 19:00 საათზე, ილიაუნის თეატრში, პოეტი რატი ამაღლობელი განაახლებს შეხვედრების ციკლს – პოეზია და რეციტაცია.
პირველ შეხვედრაზე მომხსენებელი ისაუბრებს შემდეგ თემებზე: ”ვეფხისტყაოსანი” და მარადქალურობის იდეა, თამარის სახე ქართულ პოეზიაში, დალის და ამირანის მითი, წმინდა გიორგი და ამირანი. წმინდა გიორგი და ტარიელი. ტარიელი და ნესტანი; პერსევალი და ბლანშეფლორი; რუსთაველი და თამარი; პოეტი და მუზა.
დრო: 21 ოქტომბერი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

დოქტორ მარკ ჰუვის საჯარო ლექცია: დათმობა და აუთგრუპები: ორი პოტენციური ბარიერი კროს-კულტურული გაგებისთვის
2015-10-21 19:00
21 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის სოციალური და კულტურის კვლევების ინსტიტუტისა და დიმიტრი უზნაძის ფსიქოლოგიის ინსტიტუტის ორგანიზებით, გაიმართება დოქტორ მარკ ჰუვის საჯარო ლექცია თემაზე: „დათმობა და აუთგრუპები: ორი პოტენციური ბარიერი კროს-კულტურული გაგებისთვის“.
ლიცენზირებული ფსიქოლოგი მარკ ჰუვი ავტორია შემდეგი ნაშრომებისა და პუბლიკაციებისა:

„ახირებული ჯარისკაცი: რეზერვის ფსიქოლოგის მემუარები და ანალიზი ამერიკა-ერაყის მეორე ომის დროს“ (2007)
„ჯარისკაცობა ნათელ მხარეს“ (გამოქვეყნდება 2016 წელს)
„ერაყის ოკუპაციის ჰუმანიზაცია“ (Research Papers: The Crisis in the Middle East;” Issue 05/07, Editors: Ronald H. Tuschl/Cornelia Pauer);
„დიპლომატიური ძალისხმევა ახლო აღმოსავლეთში: შეუძლიათ თუ არა ფსიქოლოგებსა და კონფლიქტის მოგვარების სპეციალისტებს მოლაპარაკების პროცესის ხელშეწყობა?“ (Specialists Contribute to the Negotiation Process, “Online Journal of Peace and Conflict Resolution, Feb. 2006 (Used as chapter in “Wayward Soldier,” March 19, 07)

დრო: 21 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი “ლიგამუსი” (ჭავჭავაძის გამზ. N32)
დასწრება თავისუფალია.

ვუდი ალენის „ჩემი აპოლოგია“ - წიგნის პრეზენტაცია
2015-10-22 19:00
22 ოქტომბერს, ხუთშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა ”ინტელექტი“ გიწვევთ ვუდი ალენის მოთხრობების კრებულის ახალი თარგმანის პრეზენტაციაზე. წიგნის მთარგმნელი, თამარ სუბელიანი, ვუდი ალენის ლიტერატურაზე ისაუბრებს. „ჩემი აპოლოგია“ თანამედროვე ამერიკელი მწერლის, სცენარისტის, მსახიობისა და რეჟისორის, ვუდი ალენის, მოთხრობების სრული კრებულია, რომელშიც თავმოყრილია 1971-1980 წლებში შექმნილი ორმოცდაექვსი ნაწარმოები.
დრო: 22 ოქტომბერი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.

ილიაუნის სოციალური და კულტურის კვლევების ინსტიტუტის კონფერენცია: „როგორ ვიმსჯელოთ სუბალტერნზე პოსტსოციალისტურ საზოგადოებებში? - კულტურა, ისტორია, პოლიტიკა“
2015-10-23 12:00
23-24 ოქტომბერს, ილიას სახელმწიფო უნივერსიტეტში, სოციალური და კულტურის კვლევების ინსტიტუტის ორგანიზებით, გაიმართება კონფერენცია: “როგორ ვიმსჯელოთ სუბალტერნზე პოსტსოციალისტურ საზოგადოებებში? – კულტურა, ისტორია, პოლიტიკა”.
კონფერენციაში მონაწილეობას მიიღებენ ქართველი და უცხოელი მკვლევრები, პროფესორები, სტუდენტები, ვიზუალური არტისტები, ფოტოგრაფები და ლიტერატორები.
იტალიელი თეორეტიკოსის, ანტონიო გრამშის მიერ შემოტანილი ტერმინი „სუბალტერნი“, ჩვეულებისამებრ, „დაქვემდებარებულს“, „დაბალი რანგის“ სოციალურ ჯგუფებსა თუ ადამიანთა კატეგორიებს აღნიშნავს.
თანამედროვე თეორიულ დისკურსებში ”სუბალტერნული” ჰეგემონიის მიღმა მყოფ ჯგუფებს ეწოდებათ, რომელთა არსებობა ოფიციალურ კულტურაში არ აისახება, „მათი ხმა არ ისმის“ და, შესაბამისად, მათი არსებობა დისკურსულ დონეზე მხოლოდ არასაკუთარი, სხვისი პერსპექტივიდან აღიწერება. პოსტკოლონიურ და პოსტიმპერიულ კონტექსტებში ამ ტერმინის მსგავსი შინაარსი გამოიყენება ყოფილი იმპერიისა და კოლონიის, აგრეთვე ჰეგემონიური დასავლეთის აღმოსავლეთთან და, ზოგადად, „მესამე სამყაროს“ ქვეყნებთან მიმართებაში.
კონფერენციის მიზანია როგორც სუბალტერნის თეორიულ ინტერპრეტაციებზე მსჯელობა, ისე მასთან დაკავშირებული თემატიკის პოსტსოციალისტური ქვეყნების, განსაკუთრებით, საქართველოს კონტექსტში გადმოტანა და კვლევების შესაძლო პერსპექტივების განხილვა.
კონფერეციის დრო და ადგილმდებარეობა:
23 ოქტომბერი – G106 აუდიტორია, ილიას სახელმწიფო უნივერსიტეტი (გ. წერეთლის ქ. №1)
24 ოქტომბერი – E207 აუდიტორია, ილიას სახელმწიფო უნივერსიტეტი (ჩოლოყაშვილის გამზ. №3/5)
კონფერენციის სრული პროგრამა იხილეთ აქ.

საჯარო დისკუსია თემაზე: „ნაფიცი მსაჯულების ინსტიტუტის მნიშვნელობა, გამოწვევები და უპირატესობები; ამერიკული და ქართული პრაქტიკის შეფასება”
2015-10-23 14:00
23 ოქტომბერს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის სამართლის სკოლის ხელშეწყობით და კლუბ „სტუდენტური სასამართლოს“ ორგანიზებით, გაიმართება საჯარო დისკუსია თემაზე: „ნაფიცი მსაჯულების ინსტიტუტის მნიშვნელობა, გამოწვევები და უპირატესობები; ამერიკული და ქართული პრაქტიკის შეფასება”.
დისკუსიას გახსნის ილიაუნის სამართლის სკოლის დეკანი, ირაკლი ფორჩხიძე. დისკუსიას გაუძღვებიან: აშშ-ის იუსტიციის დეპარტამენტის წარმომადგენელი საქართველოში, მაიკლ გრანტი; თბილისის საქალაქო სასამართლოს ნაფიც მსაჯულთა მოსამართლე, ეკა არეშიძე; აშშ-ის იუსტიციის დეპარტამენტის მრჩეველი საქართველოში, ნატა წნორიაშვილი.
დაინტერესების შემთხვევაში, გთხოვთ, 22 ოქტომბრის 15:00 საათამდე მოგვწეროთ ელფოსტაზე: lawfaculty@iliauni.edu.ge.
ადგილები შეზღუდულია.
დრო: 23 ოქტომბერი, 14:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. №32)

საინფორმაციო შეხვედრა: გაცვლითი პროგრამა Erasmus +
2015-10-23 17:00
23​ ოქტომბერს, 17:00 საათზე, ილიას სახელმწიფო უნივერსიტეტის A 101 აუდიტორიაში გაიმართება საინფორმაციო შეხვედრა Erasmus + გაცვლითი პროგრამის მიმდინარე კონკურსების შესახებ.
გაცვლითი პროგრამა Erasmus + გულისხმობს ბაკალავრების, მაგისტრანტების, დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების უმაღლეს სასწავლებლებში.
მიმდინარე კონკურსების შესახებ ინფორმაცია იხილეთ ბმულზე:
დამატებითი კითხვების შემთხვევაში მიმართეთ​ ილიას სახელმწიფო უნივერსიტეტის საგარეო ურთიერთობების სამსახურს.
საკონტაქტო ინფორმაცია:
მისამართი: ქ. ჩოლოყაშვილის 3/5
ტელ: 2 14 13 88
ელფოსტა: erasmusplus@iliauni.edu.ge

ილიაუნის სტიპენდიატების დაჯილდოება
2015-10-26 14:00
26 ოქტომბერს, 14:00 საათზე, დაჯილდოვდებიან ილიას სახელმწიფო უნივერსიტეტის საბუნებისმეტყველო მეცნიერებების ფიზიკის მიმართულებისა და მეცნიერებათა და ხელოვნების ფაკულტეტის დაწყებითი სკოლის პედაგოგიკისა და სკოლამდელი აღზრდის პროგრამის ის პირველკურსელები, რომლებმაც წარმატებით ჩააბარეს ერთიანი ეროვნული გამოცდები ან/და გაიმარჯვეს ილიაუნის მომავალ ფიზიკოსთა ოლიმპიადაში.
სტიპენდიატებს წარმატებას მიულოცავს უნივერსიტეტის რექტორი, გიგა ზედანია, ფაკულტეტების დეკანები და ადმინისტრაციის ხელმძღვანელი. სტუდენტები გაეცნობიან სტიპენდიით სარგებლობის პირობებს.
ილიაუნის სტიპენდიატებს, სიგელებთან ერთად, გადაეცემათ საჩუქრები. შეხვედრის შემდეგ გაიმართება ფურშეტი.
2015 წელს ილიას სახელმწიფო უნივერსიტეტმა დააწესა ორი კატეგორიის (1200 და 600 ლარიანი) სასტიპენდიო ვაუჩერები საბუნებისმეტყველო მეცნიერებების ფიზიკის მიმართულებასა და დაწყებითი სკოლის პედაგოგიკისა და სკოლამდელი აღზრდის პროგრამის წარმატებული აბიტურიენტებისათვის. სასტიპენდიო ფონდმა შეადგინა 45000 ლარი. ილიაუნი 2016 წელსაც დააწესებს სტიპენდიებს წარმატებული აბიტურიენტებისთვის.
დრო: 26 ოქტომბერი, 14:00 საათი
ადგილმდებარეობა: G 106 აუდიტორია, (გ. წერეთლის ქ. №1), ილიას სახელმწიფო უნივერსიტეტი

პროფესორ მარტინ როუზის საჯარო ლექცია: ”სპეციალური განათლება საქართველოში და ევროპაში”
2015-10-26 18:00
26 ოქტომბერს, ორშაბათს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” აბერდინის უნივერსიტეტის (დიდი ბრიტანეთი) ემერიტუსი პროფესორი, მარტინ როუზი, წაიკითხავს საჯარო ლექციას თემაზე: ”სპეციალური განათლება საქართველოში და ევროპაში”. პროფესორი მარტინ როუზი ლექციაზე განიხილავს ევროპაში ინკლუზიური განათლების მიღწევებსა და მიდგომების მრავალფეროვნებას; ასევე, ყურადღებას გაამახვილებს ე.წ. უხილავი ბავშვების თემაზე და ადგილობრივი თემის როლზე ინკლუზიური საგანმანათლებლო მომსახურების უზრუნველყოფაში.
ლექცია წარიმართება ინგლისურ ენაზე თანმიმდევრული ქართული თარგმანით.
დრო: 26 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

EURAM-ის ვიცეპრეზიდენტის, ჰანს ლუნდბერგის, საჯარო ლექცია: „Learning as an entrepreneurial process”
2015-10-27 16:00
ილიას სახელმწიფო უნივერსიტეტის უწყვეტი განათლების დეპარტამენტი, ტემპუსის პროექტის – LeAGUe (A Network for Developing Lifelong learning in Armenia, Georgia and Ukraine) – ფარგლებში, მასპინძლობს EURAM-ის (The European Academy of Management) ვიცეპრეზიდენტს, ბიზნესისა და ეკონომიკის ფილოსოფიის დოქტორს, შვედეთის ლინეუსის უნივერსიტეტის ლექტორს ჰანს ლუნდბერგს.
27 ოქტომბერს, სამშაბათს, 16:00 საათზე, ილიას სახელმწიფო უნივერსიტეტის G106 აუდიტორიაში, ჰანს ლუნდბერგი წაიკითხავს საჯარო ლექციას თემაზე: „Learning as an Entrepreneurial Process”, რომლის მიზანია, დამსწრე საზოგადოებას მიაწოდოს ინფორმაცია უწყვეტი განათლების და მეწარმეობის მნიშვნელობაზე დღევანდელ მსოფლიოში.
საჯარო ლექცია წარიმართება ინგლისურ ენაზე, თანმიმდევრული ქართული თარგმანით. ლექციის დასასრულს, აუდიტორიას შესაძლებლობა ექნება, მიმართოს სპიკერს თემასთან დაკავშირებული ნებისმიერი კითხვით.
დაინტერესების შემთხვევაში, გთხოვთ, გაიაროთ ონლაინ რეგისტრაცია შემდეგ ბმულზე: https://goo.gl/MJOhXZ
ლექციის დრო: 27 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)

პროფესორ მარიანე შაგის საჯარო ლექცია: “წმინდა მარტინე ტურელი და მეუდაბნოე მამები: გვიანანტიკური სამონასტრო გაჯიბრება”
2015-10-27 17:00
27 ოქტომბერს, სამშაბათს, 17:00 საათზე, ილიას სახელმწიფო უნივერსიტეტის E 301 აუდიტორიაში ჩატარდება ცენტრალური ევროპის უნივერსიტეტის (Central European University, Budapest) და ბუდაპეშტის ეოტვოშ ლორანდის უნივერსიტეტის (Eötvös Loránd University) ასოცირებული პროფესორის, მარიანე შაგის, საჯარო ლექცია თემაზე: “წმინდა მარტინე ტურელი და მეუდაბნოე მამები: გვიანანტიკური სამონასტრო გაჯიბრება”.
პროფესორის შესახებ:
აღმოსავლეთსა და დასავლეთს შორის მარიანე შაგის კვლევები ინტერდისციპლინარულია და მოიცავს ლათინურენოვანი დასავლეთის რელიგიურ, სოციალურ, კულტურულ და პოლიტიკურ ისტორიას გვიან ანტიკურობასა და შუა საუკუნეებში. 1999-2003 წლებში იგი იყო უნგრეთის კულტურული ინსტიტუტის აკადემიური დირექტორი პარიზში. სხვადასხვა დროს კითხულობდა ლექციებს პარიზის, პუატიეს, ტურის (საფრანგეთი), ტურკუს (ფინეთი) და ვარშავის (პოლონეთი) უნივერსიტეტებში; არის საზაფხულო სკოლის ორგანიზატორი ცენტრალური ევროპის უნივერსიტეტსა და რომის უნგრულ აკადემიაში; უნგრეთის განათლებისა და მეცნიერების სამინისტროს მიერ დაწესებული ფრანკოის (Fraknói) პრემიის 2006 წლის ლაურეატი; უნგრეთის პატრისტიკული ასოციაციის ფუძემდებელი და ნაციონალური კორესპონდენტი; აგრეთვე Lectio Divina (Bakonybél Saint Mauritius Abbey- L’Harmattan Budapest) სერიის რედაქტორი და Hungarian Historical Review-სა და Communio International Catholic Review-ს სარედაქციო საბჭოს წევრი.
მარიანე შაგის გამოცემული აქვს მონოგრაფიები: Martyrs and Poems: The Cult of the Saints in Rome under Damasus, A. D. 366-384 [მოწამენი და პოემები: წმინდანთა კულტი დამასის დროს (366-384)] და Saint Martin of Tours: Asceticism and Power in Late Antiquity [წმინდა მარტინე ტურელი: ასკეტიზმი და ძალაუფლება შუა საუკუნეებში].
ლექციის შესახებ:
ასკეტთა შორის გაჯიბრება არ იყოს ახალი გვიან ანტიკურ პერიოდში არც ეგვიპტური უდაბნოსთვის, არც კაპადოკიისათვის და არც რომაული საგვარეულო მონასტრებისა თუ განათლებული ქრისტიანულ ელიტისათვის, რომლის წიაღშიაც მოხდა ასკეტ გმირთა – მაგ., ანტონი ეგვიპტელის, პავლე თებელისა თუ მარტინე ტურელის – გასაოცარი ღვაწლის დაფიქსირება და შემდგომი გავრცელება რომის იმპერიაში. თავისებურებით ხასიათდება ლათინური მონასტიციზმის დაფუძნების შესახებ ტექსტებში ასახული გაჯიბრება დასავლელ და აღმოსავლელ ასკეტთა შორის.
ლექციაში განხილული იქნება მონასტიკური გაჯიბრების კომპლექსური სტრატეგიების ძირითადი მაგალითის – სულპიციუს სევერუსის (Sulpicius Severus; 363-420 წწ.) ნაშრომის, ”დიალოგები მარტინეს სათნოების შესახებ” (Gallus, or Dialogues on the Virtues of Martin) – ლიტერატურული ამბიციები და ქვეტექსტი.
ეს ნაშრომი მიზნად ისახავს, თვალნათლივ წარმოაჩინოს გალების მონასტიციზმის უპირატესობა ეგვიპტურ მონასტიციზმზე. სულპიციუსი არა მხოლოდ ათავსებს გალიას ერთ რიგში კაპადოკიასთან, ჩრდილოეთ იტალიასთან, პალესტინასა და ეგვიპტესთან, როგორც კიდევ ერთ რეგიონს, სადაც უდაბნო ზეციურ ქალაქად გადაიქცა, არამედ სახავს გალიას, როგორც მოდელს აღმოსავლეთის ასკეტთათვის, რომლებიც რჩევას დასავლეთის ასკეტებს ეკითხებიან. ტექსტის თანახმად, უდაბნოში მამები მხოლოდ ერთ წიგნს, სულპიციუსის ”მარტინეს ცხოვრებას” კითხულობდნენ და ავტორს ხმამაღლა ევედრებოდნენ გაგრძელების დაწერას!
Gallus-ში წმინდა მარტინე არა მხოლოდ პლატონს აღემატება სიბრძნით და კიპრიანეს მარტვილობის სურვილით, არამედ მისი ასკეტიკური სწრაფვაც აღემატება ანტონისა და პახომის სწრაფვას, მიუხედავად მისი გარკვეულწილად „დარღვეული“ საეპისკოპოსო ცხოვრების წესისა. არანაკლები თავგადადებით სულპიციუსი ცდილობს წარმოადგინოს საკუთარი თავი, როგორც ახალი ყაიდის ქრისტიანი მწერალი, რომელიც პირად თუ საეკლესიო მიღწევათაგან დამოუკიდებლად ასრულებს ასკეტური ქარიზმის ავტორიტატული მედიატორის როლს. მეუდაბნოე მამათა მხარდაჭერა ვრცელდება არა მხოლოდ მარტენეზე, არამედ სულპიციუსზეც, ვინაიდან სწორედ მის მიერ მარტინეს შესახებ დაწერილი მტკიცებულებაა მოთხოვნადი. რა დასკვნების გამოტანა შეიძლება კონკრეტული ჰაგიოგრაფიული ტექსტის წმინდა სტატუსისა და, ზოგადად, სამონასტრო წიგნიერების შესახებ? სწორედ ამ საკითხის გაშუქებას ისახავს ლექცია მიზნად.
დრო: 27 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის E 301 აუდიტორია (ჩოლოყაშვილის გამზ. №3/5)

ანა სიჭინავას სემინარი: „როგორ დავგეგმოთ კარიერა. პრაქტიკული რჩევები დამწყები პროფესიონალებისთვის
2015-10-28 16:00
28 ოქტომბერს, ოთხშაბათს, 16:00 საათზე, ილიას სახელმწიფო უნივერსიტეტის E 406 აუდიტორიაში, ილიაუნის ბიზნესის სკოლის მოწვევით, სადაზღვევო კომპანია ”ალდაგის” HR განყოფილების ხელმძღვანელი, ანა სიჭინავა, ჩაატარებს სემინარს თემაზე: „როგორ დავგეგმოთ კარიერა. პრაქტიკული რჩევები დამწყები პროფესიონალებისთვის”.
დრო: 28 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის E 406 აუდიტორია (ჩოლოყაშვილის გამზ. №3/5)
დასწრება თავისუფალია.

გრანტები სტუდენტური ინოვაციური პროექტებისათვის
2015-10-28 17:00
28 ოქტომბერს, ოთხშაბათს, 17:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” (ჭავჭავაძის გამზ. №32) შედგება საინფორმაციო შეხვედრა საგრანტო კონკურსთან დაკავშირებით, რომელსაც განათლების, მეცნიერებისა და ტექნოლოგიების განვითარების თს ფონდი ხვალინდელი წარმატებისათვის აცხადებს სტუდენტური ინოვაციური პროექტებისათვის.
კონკურსის მიზანი:
კონკურსის მიზანია, აამაღლოს სტუდენტების კვლევების კომერციალიზაციაში ჩართვის მოტივაცია; დაეხმაროს ნიჭიერ ახალგაზრდებს ინოვაციური იდეების რეალიზაციაში; გაზარდოს სტუდენტების მისწრაფება, მიღებული ცოდნა გამოიყენონ პრაქტიკული ინოვაციებისთვის; მიმართოს ნიჭიერი და კრეატიული სტუდენტების ინტელექტუალური პოტენციალი მაღალტექნოლოგიური მეწარმეობის განვითარებისკენ, ამ გზით კი ხელი შეუწყოს ქვეყნის ბიზნესის კონკურენტუნარიანობის გაუმჯობესებასა და, საბოლოოდ, ცოდნაზე დაფუძნებული ეკონომიკის ჩამოყალიბებას.
მონაწილეობის პირობები:
კონკურსში მონაწილეობა შეუძლიათ საქართველოს ან მის ფარგლებს გარეთ უმაღლესი ან/და პროფესიული საგანმანათლებლო დაწესებულების სტუდენტებს (ასევე პირებს, რომელთაც 2015 წელს დაამთავრეს ზემოაღნიშნული საგანმანათლებლო დაწესებულებებიდან ერთ-ერთი და აქვთ ამის დამადასტურებელი დოკუმენტი).
პროექტის ხელმძღვანელი უნდა იყოს საქართველოს მოქალაქე.
კონკურსზე წარმოდგენილი პროექტები უნდა აკმაყოფილებდეს შემდეგ მოთხოვნებს: პროექტის ხანგრძლივობა არ უნდა აღემატებოდეს 6 თვეს, ხოლო ფონდიდან მოთხოვნილი თანხა – 10 000 ლარს.
ცალკეულ შემთხვევებში, ფონდი განიხილავს წარმატებული პროექტების გაგრძელებისა და დამატებითი დაფინანსების შესაძლებლობას.
რეგისტრაცია და ვადები:
კონკურსში მონაწილეობის მისაღებად, აუცილებელია, გაიაროთ რეგისტრაცია ფონდის ვებგვერდზე www.tsfund.ge და შეავსოთ პროფესიული ბიოგრაფიის (CV) ფორმა. ამის შემდეგ შეძლებთ, დაარეგისტრიროთ საგრანტო პროექტი.
პროექტების ელექტრონული რეგისტრაცია შესაძლებელია 2015 წლის 25 ნოემბრის 00:00 საათამდე.
კონკურსის პირველ ეტაპზე, პროექტის საბოლოო წარდგენის შემდეგ, ელექტრონული ბაზა პროექტს მიანიჭებს უნიკალურ შიფრს და განცხადება კონკურსში მონაწილეობის შესახებ, ხელმოწერილი, დასკანერებული სახით, 26 ნოემბრის 00:00 საათამდე გაიგზავნება ფონდში შემდეგ ელექტრონულ მისამართზე: sig@tsfund.ge
საკონტაქტო ინფორმაცია:
ანი ჩიქოვანი
ტელ.: 577 741447
ელფოსტა: chikovani@tsfund.ge
გელა ჯავახიშვილი
ტელ.: 577 112001
ელფოსტა: javakhishvili@tsfund.ge

რატი ამაღლობელის “სიტყვის სახელოსნო”: ”ვეფხისტყაოსანი” და მარადქალურობის იდეა
2015-10-28 19:00
28 ოქტომბერს, ოთხშაბათს, 19:00 საათზე, ილიაუნის თეატრში, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი აგრძელებს საუბარს თემაზე: ”ვეფხისტყაოსანი” და მარადქალურობის იდეა. მომხსენებელი ისაუბრებს შემდეგ თემებზე: თამარი ხალხურ პოეზიაში; ღვთისმშობელი და თამარი; მნემოსინე-მეხსიერება, როგორც ცხრა მუზის ერთობლიობა; ღვთისმშობელი და ქართული სასულიერო პოეზია; თამარი და ქართული სამიჯნურო პოეზიის დაბადება; თამარი და რუსთაველი; სიყვარული, როგორც შემეცნების ძალა.
დრო: 28 ოქტომბერი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

რაინერ მარია რილკესადმი მიძღვნილი საერთაშორისო კონფერენცია
2015-10-29 17:00
29-30 ოქტომბერს, ილიას სახელმწიფო უნივერსიტეტის ავსტრიული კულტურის ცენტრი, კავკასიურ სახლთან და მწერალთა სახლთან თანამშრომლობითა და ავსტრიის საგარეო საქმეთა სამინისტროს მხარდაჭერით, გიწვევთ ავსტრიელი მწერლის, რაინერ მარია რილკეს დაბადებიდან 140 წლისთავისადმი მიძღვნილ საერთაშორისო კონფერენციაზე.
კონფერენცია წარიმართება გერმანულ ენაზე (თარგმანის გარეშე).
კონფერენციის სრული პროგრამა იხილეთ აქ.
დასწრება თავისუფალია.

პიერ პაოლო პაზოლინის “ქუჩის ბიჭები” - წიგნის პრეზენტაცია
2015-10-29 19:00
29 ოქტომბერს, ხუთშაბათს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი და გამომცემლობა ”დიოგენე“ გიწვევთ პიერ პაოლო პაზოლინის რომანის პრეზენტაციაზე. რომანს სახელწოდებით “ქუჩის ბიჭები” მთარგმნელი ხათუნა ცხადაძე და პოეტი შოთა იათაშვილი წარადგენენ.
ცნობილი იტალიელი კინორეჟისორის, მწერლისა და პოეტის პიერ პაოლო პაზოლინის (1922-1975) ”ქუჩის ბიჭები” 1956 წელს გამოვიდა და ერთბაშად მოიპოვა პოპულარობა, თუმცა რომანი მაშინვე მწვავედ გააკრიტიკეს, ავტორს კი სასამართლოში უჩივლეს.
რომანში მოქმედება 1940-50-იან წლებში მიმდინარეობს. ჩვენ თვალწინ იშლება გერმანული ოკუპაციისა და ომის შემდგომდროინდელი რომი – ღარიბული გარეუბნებისა და მუდმივად ქუჩაში მოწანწალე ნახევრად მშიერი ბიჭების ქალაქი. ამ ბიჭების ერთადერთი საზრუნავი თავის გატანაა, რისთვისაც ისინი არაფერს ერიდებიან. პრეზენტაციის დღეს წიგნი 14.90 ლარის ნაცვლად 10 ლარად გაიყიდება.
დრო: 29 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

თამარ ქალდანის საჯარო ლექცია: „პერსონალურ მონაცემთა დაცვის ინსპექტორი - რეფორმის მიმდინარეობა, გამოწვევები“
2015-10-30 15:00
30 ოქტომბერს, პარასკევს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის კონსტიტუციური კვლევების ცენტრის მოწვევით, პერსონალურ მონაცემთა დაცვის ინსპექტორი, თამარ ქალდანი, წაიკითხავს საჯარო ლექციას თემაზე: „პერსონალურ მონაცემთა დაცვის ინსპექტორი – რეფორმის მიმდინარეობა, გამოწვევები“.
დრო: 30 ოქტომბერი, 15:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. №32)
დასწრება თავისუფალია.

შეხვედრა ფარმაცევტული საწარმოს, შპს „ჯი-ემ-პი“-ს, წარმომადგენლებთან
2015-10-30 16:00
30 ოქტომბერს, 16:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ტექნოლოგიების კომერციალიზაციის ოფისის ორგანიზებით, გაიმართება შეხვედრა ფარმაცევტული საწარმოს, შპს „ჯი-ემ-პი“-ს, გენერალურ დირექტორთან, გიორგი ანთაძესთან, და ამავე კომპანიის დირექტორთან ხარისხის დარგში, ეკატერინე კოპლატაძესთან. შეხვედრას ასევე დაესწრებიან საქართველოში ბიოლოგიისა და ბიოტექნოლოგიის დარგში მოღვაწე მეცნიერები.
შეხვედრის მიზანია მკვლევრებსა და მწარმოებლებს შორის კომუნიკაციის გაუმჯობესება და სამომავლო თანამშრომლობის შესაძლებლობების განხილვა.
შეხვედრის ფარგლებში, შპს „ჯი-ემ-პი“-ს წარმომადგენლები წარადგენენ კომპანიის წინაშე არსებულ გამოწვევებს. მეცნიერებს ექნებათ საშუალება, დასვან შეკითხვები და განიხილონ თანამშრომლობის შესაძლებლობები.
დრო: 30 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)

პროფესორ ქეთევან ხუციშვილის მოხსენება: გაზიარებული სალოცავები (ქვემო ქართლის ეთნოგრაფიული მასალების მიხედვით)
2015-10-30 16:00
30 ოქტომბერს, პარასკევს, 16:00 საათზე, ილიას სახელმწიფო უნივერსიტეტის A103 აუდიტორიაში, ილიაუნის სავლე წერეთლის ფილოსოფიის ინსტიტუტის წევრის, ქეთი გურჩიანის, ორგანიზებით, გაიმართება მორიგი კვლევითი შეხვედრა ანთროპოლოგებისთვის. შეხვედრის ფარგლებში, პროფესორი ქეთევან ხუციშვილი წაიკითხავს მოხსენებას: გაზიარებული სალოცავები (ქვემო ქართლის ეთნოგრაფიული მასალების მიხედვით).
დრო: 30 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის A103 აუდიტორია (ჭავჭავაძის გამზ. №32)
დასწრება თავისუფალია.

სემიოტიკის მე-6 სამეცნიერო კონფერენცია
2015-10-31 11:30
31 ოქტომბერს ილიას სახელმწიფო უნივერსიტეტის სემიოტიკის კვლევითი ცენტრი და ჟურნალი ”სემიოტიკა” გიწვევთ სემიოტიკის მე-6 სამეცნიერო კონფერენციაზე.
კონფერენციის თემაა: ქალაქის სემიოტკა და სემიოტიკა ქალაქში.
31 ოქტომბერს, 12:00 საათზე, ილიას სახელმწიფო უნივერსიტეტის A 101 აუდიტორიაში (ჭავჭავაძის გამზ. №32), კონფერენციის პლენარულ სხდომაზე, გაიმართება პრეზენტაცია ილიას სახელმწიფო უნივერსიტეტის პროფესორის, გურამ ყიფიანის ახალი წიგნისა – “ქალაქი სურიუმი”.
კონფერენციის პროგრამა იხილეთ აქ.
დასწრება თავისუფალია

საერთაშორისო კონფერენცია - ენისა და მეტყველების თერაპია: თანამედროვე მიდგომები და პერსპექტივები საქართველოში
2015-11-02 09:30
2 ნოემბერს, 9:30-დან 17:00 საათამდე, ილიას სახელმწიფო უნივერსიტეტის A 101 აუდიტორიაში გაიმართება საერთაშორისო კონფერენცია – ენისა და მეტყველების თერაპია: თანამედროვე მიდგომები და პერსპექტივები საქართველოში (Speech and Language Therapy: Contemporary Approaches and Perspectives in Georgia).
წელიწად-ნახევარზე მეტია, ილიას სახელმწიფო უნივერსიტეტის ბავშვის განვითარების ინსტიტუტი, საქართველოს პორტიჯის ასოციაციასთან ერთად, ფონდ „ღია საზოგადოება – საქართველოს“ მხარდაჭერით, ენისა და მეტყველების თერაპიის თანამედროვე აკადემიური პროგრამის მომზადებაზე მუშაობს.
კონფერენცია მიზნად ისახავს უკვე გაწეული სამუშაოს შეჯამებას და ქართველი და უცხოელი კოლეგების ერთობლივ მსჯელობას ენისა და მეტყველების თერაპიის სპეციალობის განვითარების პერსპექტივებზე საქართველოში.
კონფერენციაზე, პროექტში ჩართული პარტნიორები გრონინგენის (ჰოლანდია), ავეიროს (პორტუგალია) და ზაგრების უნივერსიტეტებიდან, ასევე სხვა საერთაშორისო ორგანიზაციებიდან, წარმოადგენენ მოხსენებებს ენისა და მეტყველების თერაპიის შემდეგ საკვანძო საკითხებზე:

მეტყველების დარღვევების თერაპიის თანამედროვე მიდგომები;
აფაზიის შედეგები აფაზიის მქონე ადამიანებისა და მათი ოჯახის წევრებისათვის ;
ენისა და მეტყველების თერაპიის სწავლების 50-წლიანი გამოცდილება ზაგრების უნივერსიტეტში;
კომუნიკაცია მეტყველების გარეშე, ინტერაქტიური მიდგომა ფუნქციური კომუნიკაციისადმი;
კომუნიკაციური პარტნიორის როლი მრავლობითი სენსორული დარღვევის მქონე ბავშვბისათვის.

2 ნოემბერს, საერთაშორისო კონფერენციაზე დასწრება თავისუფალია.
3 ნოემბერს, 10:00-დან 17:00 საათამდე, ილიას სახელმწიფო უნივერსიტეტის F 303 აუდიტორიაში ჩატარდება სამუშაო შეხვედრა, რომელზეც ენის და მეტყველების თერაპიის განვითარების სამუშაო ჯგუფის ქართველი და უცხოელი პარტნიორები დარგის მომავალი განვითარების კონკრეტულ გეგმას შეიმუშავებენ.

მეცნიერებისა და ინოვაციების საერთაშორისო კვირეულის ფარგლებში ახალგაზრდა მკვლევართა კლუბების ქსელის მოსწავლეები აბასთუმნის ასტროფიზიკურ ობსერვატორიას ესტუმრებიან
2015-11-02 10:48
საქართველოს განათლებისა და მეცნიერების სამინისტროს ორგანიზებით, 10-17 ნოემბერს გაიმართება მეცნიერებისა და ინოვაციების საერთაშორისო კვირეული – საქართველო 2015. კვირეულის ფარგლებში, 15 ნოემბერს, ილიაუნის ახალგაზრდა მკვლევართა კლუბების ქსელის ყველაზე აქტიური 42 მოსწავლე ილიას სახელმწიფო უნივერსიტეტის აბასთუმნის ასტროფიზიკურ ობსერვატორიას ეწვევა.
ილიას სახელმწიფო უნივერსიტეტის ახალგაზრდა მკვლევართა კლუბების ქსელი არის პროექტი, რომელიც მიზნად ისახავს სხვადასხვა ინტერესებისა და ასაკის მოზარდებში:

საბუნებისმეტყველო მეცნიერებების პოპულარიზაციას;
სამყაროს შესწავლისა და შეცნობის სურვილის გაზრდას;
ცოდნის და უნარების გაზიარების სურვილის გაზრდას;
თანამედროვე მსოფლიოში მეცნიერების როლის გათვითცნობიერებას;
ბავშვების, მოზარდების და მასწავლებლების ჩართვას სასწავლო პროცესში

საბუნებისმეტყველო ექსპერიმენტების გამოყენებით.
ამჟამად, ილიაუნის ახალგაზრდა კლუბების წევრია:

35 სკოლა;
35 მასწავლებელი
500-მდე მოსწავლე

ახალგაზრდა მკვლევართა კლუბების ქსელის შესახებ დამატებითი ინფორმაცია იხილეთ აქ.
